கேள்வி: இரட்டை வேடம் பற்றி விளக்கவும்.
பதில்: இரட்டை வேடம் (double role) என்பது ஒன்றை தயாரிப்பில் இரண்டு வேடங்களில் நடிப்பதைக் குறிக்கிறது. இது பெரும்பாலும் கதைக்கு ஏற்றவாறு திரைப்படங்கள் மற்றும் தொலைக்காட்சி தொடர்களில் இரட்டை வேடங்கள் சித்தரிக்கப்படுகின்றது. சில திரைப்படங்களில் இரட்டையர்கள் இரட்டை வேடங்களில் நடிப்பதும் உண்டு. தமிழ்த் திரைப்படத்துறை இரட்டை அல்லது அதற்கு மேற்பட்ட வேடங்களில் நடிப்பதுதான் ஒரு நடிகர் எதிர்கொள்கின்ற மிகப்பெரிய சவால் ஆகும். இது நட்சத்திர மதிப்பைப் பெறுவதற்கும், பெற்றிருக்கும் நட்சத்திர மதிப்பை உயர்த்திக்கொள்வதற்கும் அதுதான் மிகச் சரியான வாய்ப்பு என கருதப்படுகின்றது.
கேள்வி: இரட்டை வேடம் - சவால்கள் என்பது என்ன?
பதில்: ஒரே நடிகர் இரட்டை வேடத்தில் நடிக்கும் போது இருவகைக் குணப்பாங்குகள் ஒரே படத்தில் காட்டப்பட வேண்டும். ஒரே முதகத் தோற்றம் இருந்தாலும் அவர்களின் நடை உடை பாவனை போன்றவற்றில் அவர்கள் வித்தியாசம் காட்டி நடிக்க வேண்டும். அப்படி நடித்து அந்த திரைப்படம் வெற்றி பெரும் பட்சத்தில் அது திரைப்பட வரலாற்றில் பதியப்பட்டு இருக்கும்.
கேள்வி: இரட்டை வேடம் - தொலைக்காட்சித்துறை பற்றி விளக்கவும்.
பதில்: திரைப்படங்களை விட தொலைக்காட்சித் தொடர்களில் இரட்டை வேடங்களில் நடிப்பது மிகவும் கடினம் ஏன் என்றால் அந்த தொடர் பல அத்தியாயங்களில் தயாரிக்கப்படுகின்றது. இந் துறையில் பெண்களின் ஆதிக்கம் அதிகளவு இருப்பதால் கதாநாயகிகள் தான் பெரும்பாலும் இரட்டை வேடங்களில் நடிக்கிறார்கள். 1999 ஆம் ஆண்டு சித்தி (தொலைக்காட்சி தொடர்) என்ற தொடரில் நடிகை ராதிகா சரத்குமார் என்பவர் இரட்டை வேடத்தில் நடித்துள்ளார். அந்த தொடர் அவருக்கு சின்னத்திரையில் மிகப்பெரிய புகழை பெற்றுக்கொடுத்தது. அதைத் தொடர்ந்து அண்ணாமலை, வாணி ராணி (தொலைக்காட்சித் தொடர்) போன்ற தொடர்களில் இரட்டை வேடத்தில் நடித்துள்ளார். இவரை தொடர்ந்து 2004 ஆம் ஆண்டு ஒளிபரப்பான மனைவி என்ற தொடரில் நடிகை கௌசல்யா (நடிகை) இரட்டை வேடத்தில் நடித்தார். ரம்யா கிருஷ்ணன், தேவயானி (நடிகை), ஷிவானி நாராயணன், சாந்தினி தமிழரசன் போன்ற பல நடிகைகள் தொலைக்காட்சித்துறையில் இரட்டை வேடத்தில் நடித்துள்ளனர்.